****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-198-2/16**

**Podgorica,07.09.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi VIP TAXI doo Budva br. UPII 07-30-198-1/16 od 16.02.2016.godine izjavljenoj zbog poništaja rješenja Opštine Budva Sekretarijata za privredu i finansiije br. 04-U-9/2 od 28.01.2016.godine, na osnovu člana 38 stav 2 Zakona o slobodnom pristupu informacijama (“Sl.list Crne Gore”, br.44/12) i člana 242 stav 2 Zakona o opštem upravnom postupku (“Sl.list Crne Gore”, br .60/03, 73/10 i 32/11) je na održanoj sjednici dana 06.09.2016.godine donio:

**Z A K LJ U Č A K**

Obustavlja se postupak pokrenut po žalbi VIP TAXI doo Budva br. UPII 07-30-198-1/16 od 16.02.2016.godine izjavljenoj zbog poništaja rješenja Opštine Budva Sekretarijata za privredu i finansiije br. 04-U-9/2 od 28.01.2016.godine zbog odustanka od žalbe.

**O b r a z l o ž e nj e**

VIP TAXI doo Budva podnio je žalbu br. UPII 07-30-198-1/16 od 16.02.2016.godine zbog poništaja rješenja Opštine Budva Sekretarijata za privredu i finansiije br. 04-U-9/2 od 28.01.2016.godine.

VIP TAXI doo Budva je dana 10.08.2016.godine dopisom a koji je dostavljen preko prvostepenog organa uz dopis br.07-33-1115-3/16 od 15.08.2016.godine obavijestio Agenciju da povlači žalbu, te se postupak po žalbi zbog poništaja rješenja Opštine Budva Sekretarijata za privredu i finansiije br.04-U-9/2 od 28.01.2016.godine smatra okončanim jer je Opštini Budva Sekretarijatu za privredu i finansiije podnio novi zahtjev za slobodan pristup informacijama sa izmijenjenim zahtjevom , po kome je Sekretarijat za privredu i finansiije Opštine Budva pozitivno odlučio.

U postupku po žalbi Savjet Agencije shodno članu 242 stav 2 Zakona o opštem upravnom postupku utvrdio da je podnosilac žalbe VIP TAXI doo Budva odustao od žalbe, pa je odlučeno kao u dispozitivu zaključka.

**Pravna pouka:** Protiv ovog Zaključka može se pokrenuti Upravni spor u roku od 30 dana od dana prijem. **SAVJET AGENCIJE:**

**Predsjednik, Muhamed Gjokaj**